Alejandro Lerroux
<s>Alejandro Lerroux García (4. mart 1864 - 25. jun 1949) bio je španski političar koji je u doba Druge republike tri puta - 1933, od 1933. do 1934. te od 1934. do 1935. godine - služio kao premijer Španije.</s>

<s>Lerroux, koji je na početku karijere inspiraciju pronalazio u republikanskim idejama Manuela Ruiza Zorrille, stekao je početkom 20. vijeka izuzetnu popularnost u Kataloniji gdje su njegove radikalne ideje pronašle plodno tlo, a 1908. godine je osnovao Radikalnu republikansku stranku.</s><s>Nedugo nakon propasti diktature Miguela Prima de Rivere se priključio Paktu iz San Sebastiana postavši 1930. godine članom buduće privremene republikanske vlade.</s>

<s>Ispočetka je podržavao ljevičarsku vladu Manuela Azañe, ali se od njega distancirao dovevši 1933. godine do njenog pada, nakon koga je nakratko kao premijer vodio zemlju.</s><s>Na izborima 1933. je najviše glasova dobila desničarska stranka CEDA, ali mu je predsjednik Niceto Alcalá-Zamora dao mandat zbog nezadovoljstva CEDA-inim vođom Gil-Roblesom.</s><s>Ta je vlada potrajala do proljeća 1934.</s><s>Nakon što ga je neko vrijeme zamijenio Ricardo Samper, Lerroux je po treći put postao premijer.</s><s>Njegov je mandat označilo krvavo gušenje rudarske pobune u Asturiji, koje ga je trajno odmaklo od ljevice.</s><s>U septembru 1935. ga je zamijenio liberalni političar Joaquín Chapaprieta.</s><s>Do izbora 1936. je postao toliko nepopularan da uopće nije izabran za zastupnika.</s><s>Po izbijanju građanskog rata je izbjegao u Portugal odakle se u Španiju vratio dvije godine pred smrt.</s>

<s>Izvori</s>

<s>Španski političari
Premijeri Španije</s>

